《秋水晴霞 写意》
元代·王行

客里光阴，那更是、厌厌春雨有如许。沾帷湿幔，洒窗飘户。

十日晓寒添故絮。一天暮色凄平楚。待新晴，何处倚吟肩，东楼柱。

芳草际，烟横渚。脩竹外，花连坞。便重整、酒壶茶具。

诗豪琴谱。狂似次公从更醉，豪如谢掾休誇舞。有情怀，只好共渔樵，为宾主。

作者简介：（1331—1395）元明间苏州府吴县人，字止仲，号淡如居士，又号半轩，亦号楮园。淹贯经史百家，议论踔厉。元末授徒齐门，与高启、徐贲、张羽等号为十友，又称十才子。富人沈万三延为家塾师。明洪武初，有司延为学官。旋谢去，隐于石湖。赴京探二子，凉国公蓝玉聘于家馆。蓝玉党案发，行父子坐死。能书画，善泼墨山水，有《二王法书辨》，另有《楮园集》、《半轩集》等。